Anexa 2    la Ordinul ministrului educaţiei şi cercetării nr. 5959 / 22.12.2006
MINISTERUL EDUCAŢIEI ŞI CERCETĂRII 
CONSILIUL NAŢIONAL PENTRU CURRICULUM

PROGRAME ŞCOLARE PENTRU CICLUL SUPERIOR AL LICEULUI
BIOLOGIE
CLASA A XII-A

Aprobat prin Ordinul ministrului 

nr. 5959 / 22.12.2006
Bucureşti, 2006
NOTA DE PREZENTARE

Curriculumul de Biologie pentru clasa XII-a/ a XIII-a
  a fost elaborat în conformitate cu planurile-cadru de învăţământ pentru ciclul superior al liceului, aprobate prin Ordinul ministrului educaţiei şi cercetării nr. 5718/ 22.12.2005, care alocă disciplinei următorul buget de timp:
(a)  1 oră/ săptămână, la următoarele filiere, profiluri, specializări: 
· filiera teoretică, profil real, specializarea matematică-informatică; 
· filiera vocaţională, profil sportiv (toate specializările); 
· filiera vocaţională, profil artistic, specializarea coregrafie;
(b)  2 ore/ săptămână, la următoarele filiere, profiluri, specializări/ calificări profesionale: 

· filiera teoretică, profil real, specializarea ştiinţe ale naturii; 
· filiera tehnologică, calificările profesionale: tehnician ecolog şi protecţia calităţii mediului, tehnician agromontan, tehnician hidro-meteorolog, tehnician veterinar, tehnician analize produse alimentare, tehnician în silvicultură şi exploatări forestiere, tehnician veterinar pentru animale de companie, tehnician în industria alimentară, tehnician în agricultură, tehnician în agroturism.
În proiectarea prezentului curriculum au fost avute în vedere:

· cerinţele formulate în textul Legii învăţământului, referitoare la idealul educaţional şi la finalităţile învăţământului liceal;
· Planul de lucru pentru implementarea obiectivelor sistemelor educaţionale şi de formare profesională din Europa pentru perioada 2001 – 2010, ratificat de Consiliul Europei Barcelona, 2002;
· Declaraţia Miniştrilor Europeni ai Educaţiei şi Formării Profesionale şi a Comisiei Europene, adoptată la Copenhaga, 29 – 30 noiembrie 2002, privind întărirea cooperării europene în domeniul formării profesionale – «Declaraţia de la Copenhaga». 
Curriculumul de biologie pentru clasa a XII-a/ a XIII-a intenţionează aprofundarea achiziţiilor dobândite anterior şi specializarea diversificată a elevilor, în funcţie de filieră, profil,  specializare/ calificare profesională.

Studiul biologiei vizează:

· pregătirea şcolară temeinică pentru orientarea profesională;

· educaţia pentru sănătate a generaţiei tinere;

· dezvoltarea în specialitate pentru integrarea optimă în viaţa activă; 

Prezentul curriculum este conceput într-o manieră flexibilă, care permite profesorului libertatea:

· să aleagă singur succesiunea capitolelor sau a temelor, cu condiţia ca aceasta să respecte logica internă a domeniului, să asigure în final parcurgerea integrală a materiei şi formarea la elevi a competenţelor propuse;

· să construiască demersul didactic, în cadrul fiecărei lecţii, în funcţie de propria personalitate, de particularităţile clasei şi de caracterul experimental al biologiei.

Curriculumul de biologie pentru clasa a XII-a liceu, cuprinde:

· competenţe generale;

· valori şi atitudini;

· competenţe specifice şi conţinuturi; 

· lista de conţinuturi;

· lista aplicaţiilor practice obligatorii;

· sugestii metodologice.
COMPETENŢE GENERALE

	1. Receptarea informaţiilor despre lumea vie

2. Explorarea sistemelor biologice

3. Utilizarea şi construirea de modele şi algoritmi în scopul demonstrării principiilor lumii vii 

4. Comunicarea orală şi scrisă utilizând corect terminologia specifică biologiei 
5. Transferarea şi integrarea cunoştinţelor şi metodelor de lucru specifice biologiei în contexte noi




VALORI ŞI ATITUDINI
· interes pentru realizările şi descoperirile din domeniul ştiinţelor;

· motivaţia pentru informarea şi documentarea ştiinţifică;

· dezvoltarea curiozităţii şi respectului faţă de orice formă de viaţă;

· grija faţă de propria persoană, faţă de ceilalţi şi faţă de mediul înconjurător;

· dezvoltarea toleranţei faţă de opiniile altora;

· cultivarea receptivităţii şi a flexibilităţii pentru aplicarea cunoştinţelor de biologie în viaţa cotidiană; 

· conştientizarea şi implicarea în problemele de interes global.

COMPETENŢE SPECIFICE ŞI CONŢINUTURI

	Competenţele specifice şi conţinuturile tehnoredactate fără evidenţiere prin corp de literă cursiv şi asterisc se adresează specializărilor la care Biologia se studiază 1oră/ săptămână, cu excepţia specializării coregrafie
 (filiera vocaţională, profil artistic). 

Conţinuturile evidenţiate prin corp de literă cursiv şi asterisc (*) se adresează numai specializărilor şi calificărilor profesionale la care Biologia se studiază 2 ore/ săptămână. 


1. Receptarea informaţiilor din lumea vie
	Competenţe specifice
	Conţinuturi

	1.1. Organizarea de date despre lumea vie, selectate din diverse surse de documentare, conform unor criterii enunţate
	· genetică;
· ecologie umană.

	1.2. Recunoaşterea structurii şi funcţiilor materialului genetic
	· acizii nucleici: compoziţia chimică, structura primară şi secundară a ADN , tipuri de ARN, structură şi funcţii, funcţia autocatalitică şi heterocatalitică;

· organizarea materialului genetic: virusuri, procariote şi eucariote; *genomica ( genomica structurală: obiect de studiu, metode şi tehnici - PCR, importanţă );
· genomul uman –  complementul cromozomial şi *harta genetică;
· determinismul genetic al principalelor caractere fenotipice umane; *determinismul genetic în memorie, inteligenţă, comportament şi temperament;
· mutageneza şi teratogeneza - anomalii cromozomiale asociate cancerului uman (fenotipul cancerului, agenţi carcinogeni, *oncogene,* protooncogene, *antioncogene);

· imunogenetica (antigene, alergeni şi anticorpi, *implicaţii ale imunogeneticii în transplantul de organe, interferonul).


1.  Explorarea sistemelor biologice

	Competenţe specifice
	Conţinuturi

	2.1. Utilizarea observaţiei, 

a experimentului şi a investigaţiei pentru evidenţierea structurii şi a funcţiilor sistemelor biologice
	· caracteristicile ecosistemelor antropizate şi modalităţi de investigare;
· impactul antropic asupra habitatelor naturale;
· *structura şi dinamica populaţiilor umane.


2.  Utilizarea şi construirea de modele şi algoritmi în scopul demonstrării principiilor lumii vii

	Competenţe specifice 
	Conţinuturi

	3.1. Reprezentarea structurii şi funcţiilor sistemelor biologice  pe baza modelelor
	· acizii nucleici: compoziţia chimică, structura primară şi secundară a ADN, tipuri de ARN, structură şi funcţii, funcţia autocatalitică şi heterocatalitică;
· organizarea materialului genetic: virusuri, procariote şi eucariote; *genomica (genomica structurală: obiect de studiu, metode şi tehnici – PCR, importanţă);
· *reglajul genetic la procariote; 
· reglajul genetic la eucariote; 
· genomul uman – complementul cromozomial şi *harta genetică;
· determinismul genetic al principalelor caractere fenotipice umane; *determinismul genetic în memorie, inteligenţă, comportament şi temperament;

· imunogenetica (antigene, alergeni şi anticorpi);

· caracteristicile ecosistemelor antropizate şi modalităţi de investigare;
· *structura şi dinamica populaţiilor umane.

	3.2. Elaborarea şi aplicarea unor algoritmi de identificare, investigare, experimentare şi rezolvare a unor situaţii problemă
	· conservarea biodiversităţii;
· *diversitatea genetică umană - genetica raselor umane;

· genomul uman – complementul cromozomial şi *harta genetică;

· *reglajul genetic la procariote;
· reglajul genetic la eucariote;
· determinismul genetic al principalelor caractere fenotipice umane; *determinismul genetic în memorie, inteligenţă, comportament şi temperament;
· imunogenetica (antigene, alergeni şi anticorpi, *implicaţii ale imunogeneticii în transplantul de organe, interferonul);

· caracteristicile ecosisemelor antropizate şi modalităţi de investigare;
· *structura şi dinamica populaţiilor umane;
· impactul antropic asupra ecosistemelor naturale;
· conservarea resurselor naturale şi a biodiversităţii.


3.  Comunicarea orală şi scrisă utilizând corect terminologia specifică biologiei
	Competenţe specifice
	Conţinuturi

	4.1 Utilizarea adecvată a terminologiei specifice biologiei în diferite situaţii de comunicare 
	· genetică; 

· ecologie umană.

	4.2 Prezentarea structurată, în diverse tipuri de comunicări orale şi scrise, a informaţiei ştiinţifice specifice
	


4.  Transferarea şi integrarea cunoştinţelor şi metodelor de lucru ale biologiei în contexte noi

	Competenţe specifice
	Conţinuturi

	5.1 Utilizarea, în viaţa cotidiană, a cunoştinţelor de genetică şi ecologie umană
	· determinismul genetic al principalelor caractere fenotipice umane; *determinismul genetic în memorie, inteligenţă, comportament şi temperament;
· *diversitatea genetică umană - genetica raselor umane;
· mutageneza şi teratogeneza - anomalii cromozomiale asociate cancerului uman (fenotipul cancerului, agenţi carcinogeni, *oncogene,* protooncogene, *antioncogene);
· imunogenetica (antigene, alergeni şi anticorpi, *implicaţii ale imunogeneticii în transplantul de organe, interferonul);
· domenii de aplicabilitate şi consideraţii bioetice în genetica umană;
· caracteristicile ecosisemelor antropizate şi modalităţi de investigare;
· impactul antropic asupra ecosistemelor naturale;
· conservarea resurselor naturale şi a biodiversităţii.

	5.2. Aplicarea unor reguli  de menţinere a sănătăţii omului şi a măsurilor de conservare a mediului
	· mutageneza şi teratogeneza – anomalii cromozomiale asociate cancerului uman (fenotipul cancerului, agenţi carcinogeni, *oncogene,* protooncogene, *antioncogene);

· imunogenetica (antigene, alergeni şi anticorpi, *implicaţii ale imunogeneticii în transplantul de organe, interferonul);

· domenii de aplicabilitate şi consideraţii bioetice în genetica umană;
· *structura şi dinamica populaţiilor umane;

· efectele deteriorării ecosistemelor asupra sănătăţii umane;
· *dezvoltarea durabilă.

	5.3. Realizarea de conexiuni intra-, inter- şi transdisciplinare în analizarea şi interpretarea unor fenomene şi procese specifice lumii vii
	· acizii nucleici;
· *determinismul genetic în memorie, inteligenţă, comportament şi temperament;
· *diversitatea genetică umană - genetica raselor umane;

· agenţi carcinogeni;

· domenii de aplicabilitate şi consideraţii bioetice în genetica umană;
· efectele deteriorării ecosistemelor asupra sănătăţii umane;
· imunogenetica (antigene, alergeni şi anticorpi, *implicaţii ale imunogeneticii în transplantul de organe, interferonul);

· caracteristicile ecosistemelor antropizate şi modalităţi de investigare;
· *structura şi dinamica populaţiilor umane;

· conservarea resurselor naturale şi a biodiversităţii;
· *dezvoltarea durabilă.


LISTA DE CONŢINUTURI

I. Genetică 

· Genetică moleculară
· Obiectul de studiu, scurt istoric;
· Acizii nucleici 
-  compoziţia chimică;
-  structura primară şi secundară a ADN; 
-  tipuri de ARN, structură şi funcţii; 
-  funcţia autocatalitică şi heterocatalitică.
· Organizarea materialului genetic: virusuri, procariote şi eucariote; *Genomica (genomica structurală: obiect de studiu, metode şi tehnici - PCR, importanţă ).
· *Reglajul genetic la procariote.
· Reglajul genetic la eucariote: 
· reglajul genetic pe termen scurt;  

· reglajul genetic pe termen lung.
· Genetică umană
· Genomul uman –  complementul cromozomial şi *harta genetică.
· Determinismul genetic al principalelor caractere fenotipice umane; *determinismul genetic în memorie, inteligenţă, comportament şi temperament.
· *Diversitatea genetică umană - genetica raselor umane.
· Mutageneza şi teratogeneza - anomalii cromozomiale asociate cancerului uman (fenotipul cancerului, agenţi carcinogeni, *oncogene,* protooncogene, *antioncogene).
· Imunogenetica (antigene, alergeni şi anticorpi, *implicaţii ale imunogeneticii în transplantul de organe, interferonul).
· Domenii de aplicabilitate şi consideraţii bioetice în genetica umană:
-  sfaturile genetice;
-  diagnosticul prenatal;
      -  fertilizarea in vitro;
      -  clonarea terapeutică;

-  terapia genică.
II. Ecologie umană
· Caracteristicile ecosistemelor antropizate şi modalităţi de investigare; particularităţi ale biotopului şi biocenozei; relaţii interspecifice în ecosistemele antropizate; *particularităţi ale fluxului de materie şi energie în ecosistemele antropizate.
· *Structura şi dinamica populaţiilor umane: migraţia, rata natalităţii, rata mortalităţii, rata morbidităţii, structura pe vârste şi pe sexe, speranţa de viaţă, explozia demografică.
· Impactul antropic asupra ecosistemelor naturale: degradarea habitatelor, introducerea de specii noi, supraexploatarea resurselor biologice (defrişare, păşunat, pescuit, vânătoare, comerţ cu specii sălbatice, etc.), urbanizare şi industrializare, deteriorarea mediului prin poluare chimică, fizică, biologică.
· Efectele deteriorării ecosistemelor asupra sănătăţii umane.
· Conservarea resurselor naturale şi a biodiversităţii.
· *Dezvoltarea durabilă – Convenţii internaţionale (ex. Conferinţa O.N.U. de la Rio de Janeiro , 1992, Protocolul de la Kyoto 1997).
LISTA APLICAŢIILOR PRACTICE
Genetică
1. Modelarea structurii secundare a ADN.
2. Analiza materialului genetic *natural, conservat, ilustrativ.
3. Analiza de cariotip.
4. *Evidenţierea cromatinei sexuale  la om.
5. Analize comparative ale caracterelor fenotipice observate şi  interpretarea transmiterii acestora în cadrul populaţiilor umane; *studiul arborelui genealogic.
6. Aplicaţii AEL.
Ecologie umană
1. *Investigarea ecosistemelor antropizate – tehnici şi metode.
2. Analiza factorilor abiotici.
3. Determinarea structurii trofice în ecosistemele antropizate: lanţuri, reţele şi piramide trofice.
4. *Analize statistice ale structurii şi dinamicii populaţiilor.
5. Evidenţierea impactului antropic asupra ecosistemelor (proiecte de mediu, portofolii, studii de caz).
SUGESTII METODOLOGICE

Curriculumul de biologie pentru ciclul superior al liceului îşi propune abordarea studiului disciplinei prin înţelegerea şi asimilarea noţiunilor, conceptelor, principiilor şi legilor specifice şi de asemenea, aplicarea lor în diverse situaţii de viaţă, asigurând astfel condiţii pentru ca fiecare elev să îşi dezvolte o personalitate autonomă şi creativă. 
Strategiile didactice utilizate vor orienta elevii spre activităţi de investigare a structurilor, fenomenelor şi proceselor desfăşurate în corpul uman, spre cunoaşterea şi rezolvarea problemelor ce privesc sănătatea omului şi a mediului. 

În scopul dezvoltării la elevi a competenţelor de investigare ştiinţifică şi de cercetare, profesorii de biologie folosesc în procesul de predare/ învăţare/ evaluare descoperirea, problematizarea, experimentul, etc.
· Învăţarea prin descoperire are ca rezultat achiziţii trainice şi dezvoltă motivaţia. Presupune iniţierea elevilor în activităţi de investigaţie în care elevii sunt puşi în situaţii concrete de formulare de ipoteze, documentare în domeniul respectiv, realizarea unui experiment, interpretarea datelor, formularea de concluzii şi prezentarea acestora în diverse forme (scris, oral, grafic). Se poate realiza pe următoarele căi: inductivă (de la particular, concret la general), deductivă (de la general la particular), transductivă (prin analogie între sisteme sau componente ale acestora).

· Problematizarea pune elevul în situaţia de a soluţiona, prin activitate proprie de cercetare, o anumită problemă care îi stimulează curiozitatea şi care îl incită la căutări, dezvoltând scheme operatorii ale gândirii divergente.

· Experimentul, ca metodă de învăţare poate fi aplicat cu succes alături de descoperire şi problematizare asigurând astfel, prin provocarea unor procese sau fenomene, cunoaşterea directă, nemijlocită a lumii vii. Elevii îşi însuşesc metode şi tehnici specifice şi capătă deprinderi de lucru. 
Alte metode care asigură succesul în procesul de predare/învăţare/evaluare a cunoştinţelor de biologie:

· Modelarea presupune cunoaşterea indirectă a realităţii prin analogie, cu ajutorul modelelor ce reproduc anumite sisteme naturale. Se folosesc mai multe tipuri de reprezentări: similare cu originalul, analoage (simplificate, schematizate) şi ideale (teoretice, abstracte). Se va insista pe trecerea de la utilizarea modelelor statice la cele dinamice, pe folosirea unor modele diferite pentru acelaşi proces sau fenomen, pe utilizarea modelelor decompozabile.

· Algoritmizarea asigură însuşirea şi aplicarea unor scheme logice de desfăşurare a activităţilor intelectuale teoretice şi practice în învăţarea biologiei. Este importantă trecerea de la parcurgerea unor căi deja cunoscute, la dezvoltarea propriilor căutări şi cercetări necesare în viata activă.

· Dezbaterea şi asaltul de idei permit dobândirea de către elevi a cunoştinţelor biologice, afirmarea opiniilor personale, dezvoltă spiritul de cooperare, creativitatea, spiritul critic şi stimulează spontaneitatea.

· Studiul de caz presupune analiza şi dezbaterea unor situaţii-problemă întâlnite în practica vieţii şi asigură apropierea învăţării de contextul extraşcolar.

· Proiectul - tema de cercetare stimulează elevii să realizeze investigaţii în laborator pe o anumită temă, să confecţioneze modele pentru orele de biologie, să elaboreze lucrări ştiinţifice pentru simpozioane, cercuri, sesiuni de comunicări ştiinţifice. Proiectul, individual sau în grup, oferă oportunitatea educaţiei pentru sănătate şi a educaţiei ecologice.

Existenţa laboratoarelor în reţeaua AEL permite realizarea lecţiilor interactive de biologie, stimulând creativitatea profesorului, spiritul de echipă al elevilor într-un proces didactic modern. Soft-urile educaţionale de simulare substituie materialele şi instrumentele didactice clasice, asigură monitorizarea, evidenţa evoluţiei fiecărui elev, iar în perspectivă învăţarea la distanţă. 

Programa are drept obiectiv crearea condiţiilor favorabile fiecărui elev de a-şi forma şi dezvolta competenţe într-un ritm individual, de a transfera cunoştinţele acumulate dintr-o zonă de studiu în alta. Competenţele specifice vor fi concretizate în cadrul fiecărei ore prin activităţi de învăţare selectate potrivit conţinutului şi opţiunilor profesorului asupra tipului de lecţie. Pentru aceasta, este util ca profesorul să-şi orienteze demersul didactic spre realizarea unor activităţi de învăţare precum:

· identificarea şi utilizarea unor surse variate de informare/documentare: atlase, albume, enciclopedii, determinatoare, internet, culegeri de texte consacrate, reviste, mijloace video, bănci de date, dicţionare;
· extragerea, inserarea şi interpretarea informaţiei din şi în: tabele, scheme, grafice, diagrame, fragmente de text, albume tematice, internet, reviste etc.;

· realizarea transferului de informaţie prin conexiuni intradisciplinare, interdisciplinare şi transcurriculare, pentru studierea fenomenelor şi proceselor biologice;
· imaginarea unor situaţii problemă şi rezolvarea lor;

· descoperirea şi analizarea relaţiilor cauzale: structură - funcţie, organism-mediu, evoluţia de la simplu la complex;

· construirea şi folosirea unor modele (materiale figurative şi simbolice) pentru ilustrarea, clarificarea, argumentarea fenomenelor şi proceselor biologice;

· elaborarea de către elev a unor algoritmi de rezolvare pentru diverse situaţii de învăţare;

· elaborarea şi susţinerea unor referate bibliografice, portofolii şi proiecte de grup;

· întocmirea unor colaje, creaţii literare şi plastice, pliante, afişe, postere; 

· indicarea unor metode pentru prevenirea şi reducerea unor îmbolnăviri la om;

· utilizarea programului AEL în vederea studierii fenomenelor biologice asistate de calculator; 
· efectuarea de vizite la laboratoare universitare şi medicale.

Se va valorifica activitatea individuală şi activitatea în echipă, pentru asigurarea unor parcursuri de învăţare diferenţiate.

Evaluarea curentă a elevilor va îmbina metodele tradiţionale (probe orale, probe scrise, probe practice) cu cele complementare (observarea sistematică a activităţii şi a comportamentului elevului, investigaţia, proiectul, portofoliul, autoevaluarea). Strategiile moderne de evaluare accentuează acea dimensiune a acţiunii evaluative care oferă elevilor suficiente şi variate posibilităţi de a demonstra ceea ce ştiu (ca ansamblu de cunoştinţe), dar mai ales ceea ce pot să facă (priceperi, deprinderi, abilităţi) susţinând individualizarea actului educaţional.

Evaluarea elevilor se va realiza pe baza competenţelor specifice şi a conţinuturilor asociate prevăzute de programa şcolară. De exemplu:
· selectarea răspunsului corect;

· asocierea corectă între: noţiuni, enunţuri etc., incluse în coloane diferite;

· completarea propoziţiilor, desenelor, schemelor, etc. lacunare;

· recunoaşteri de tipul adevărat – fals;

· întrebări structurate;

· probleme;

· eseuri, eseuri structurate;

· formularea de ipoteze sau concluzii legate de procese biologice;

· realizarea unui plan de investigaţie;

· rezolvarea fişelor pentru aplicaţiile practice.
GRUPUL DE LUCRU PENTRU CURRICULUM: BIOLOGIE
1. Traian Şăitan – MedC

2. Steluţa Paraschiv – SNEE

3. Jeanina Cârstoiu – Facultatea de Biologie, Bucureşti

4. Mariana Grosu – C.N. „Sf. Sava”, Bucureşti

5. Florica Alexandrescu – Lic. Teoretic „Ion Creangă”, Bucureşti

6. Cristina Branea – C.N.”Unirea”, Tg.Mureş

7. Marieta Gheţe – ISJ Ilfov

8. Adelhaida Kerekes – ISJ Cluj

9. Nicolae Ştefan – C.N. „B.P.Haşdeu”, Buzău

10. Luminiţa Broască – Lic.Teoretic „Traian Lalescu”, Reşiţa
11. Daniela Petrov – ISJ Tulcea

12. Angela Putnic- ISJ Timiş

13. Daniela Epuran – C.N. „Gh.Vrănceanu”, Bacău

14. Cristian Gurzu -ISJ Brăila

15. Georgeta Mihăilă- ISJ Iaşi
16. Traian Tudoran – ISJ Sibiu
17. Valer Cerbu -C.N.”Horia, Cloşca şi Crişan”, Alba Iulia, jud Alba
18. Vasile Pop – ISJ Maramureş
19. Adriana Popescu – ISJ Constanţa






� Se aplică şi la clasa a XIII-a, filiera tehnologică, ruta progresivă de calificare profesională.


� Clasa a XIII-a – filiera tehnologică, ruta progresivă de calificare profesională.


� La specializarea coregrafie, din cadrul filierei vocaţionale, profil artistic, în clasa a XII-a se aplică programa şcolară de biologie pentru clasa a XI-a, aprobată în anexa 2 a ordinului ministrului educaţiei şi cercetării nr. 3252/ 13.02.2006. 

